
ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «Παιδικός Σταθμός Δ.Δ. Ελαιοχωρίου» 

Δήμου Ελευθερών, Νομού Καβάλας. 1 

Έγκριση Οργανισμού Εσωτερικής Υπηρεσίας του Α' 
Δημοτικού Παιδικού Σταθμού Δήμου Μ. Καλυβιών, 

Νομού Τρικάλων. 2 

Τροποποίηση του Οργανισμού Εσωτερικής Υπηρε¬ 
σίας του Δήμου Σερρών, Νομού Σερρών. 3 

Τροποποίηση του Οργανισμού Εσωτερικής Υπηρε¬ 
σίας του ΝΠ με την επωνυμία «Οργανισμός παιδι¬ 
κών και Βρεφονηπιακών Σταθμών Δήμου Κοριν- 

θίων», Νομού Κορινθίας. 4 

Τροποποίηση του Οργανισμών Εσωτερικής Υπηρε¬ 
σίας του δήμου Κορώνης, Νομού Μεσσηνίας. 5 

Τροποποίηση του Οργανισμού Εσωτερικής Υπηρεσίας 
(ΟΈ.Υ.) του Δήμου Ελάτειας Νομού Φθιώτιδας. 6 


ΑΠΟΦΑΣΕΙ Σ 

Αριθ.2337 (1) 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «Παιδικός Σταθμός Δ.Δ. Ελαιοχωρίου» Δή¬ 
μου Ελευθερών, Νομού Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1) Τις διατάξεις: 

α) Του άρθρου 12 του Ν. 2880/2001 "Πρόγραμμα Πολι¬ 
τεία για την μεταρρύθμιση και τον εκσυγχρονισμό της Δη¬ 
μόσιας Διοίκησης και άλλες διατάξεις". 

β) Του Νόμου 2503/97 "Διοίκηση, Οργάνωση, Στελέχω- 
ση της Περιφέρειας, ρύθμιση θεμάτων για την Τοπική 
Αυτ/ση και άλλες διατάξεις". 

γ) Του άρθρου 12 του Ν. 1188/81 όπως τροποποιήθηκε 
με τις διατάξεις του άρθρου 26 του Ν.1832 και αντικατα- 
στάθηκε με το άρθρο 8παρ. 5 του Ν.2307/95. 

δ) Του Ν. 2190/94 "Σύσταση ανεξάρτητης αρχής για την 
επιλογή προσωπικού και ρύθμιση θεμάτων διοίκησης, 
όπως τροποποιήθηκε. 


ε) Του Δημοτικού και Κοινοτικού κώδικα Π.Δ. 410/95 και 
ειδικότερα του άρθρου 203. 

στ) Των Π.Δ/κων 50/2001 "καθορισμός προσόντων διο¬ 
ρισμού σε θέσεις φορέων του δημόσιου τομέα", 37α/87 
και 20/90 "Μερική επέκταση διατάξεων που ισχύουν για 
τους Δημόσιους Υπαλλήλους άλλων Ν.Π.Δ.Δ. και στους 
Υπαλλήλους των Ο.Τ.Α." όπως ισχύουν κάθε φορά. 

2) Την οικ. 9265/5.10.1999 απόφαση του Γ. Γ. Περιφέρειας 
Α.Μ.Θ. περί σύστασης Ν.Π.Δ.Δ. "Παιδικός Σταθμός Δ.Δ. 
Ελαιοχωρίου" Δήμου Ελευθερών ΦΕΚ1936/ 27.10.1999. 

3) Την 12/2003 απόφαση του Διοικητικού Συμβουλίου 
"Παιδικός Σταθμός Δ.Δ. Ελαιοχωρίου" Δήμου Ελευθερών 
"περί ψηφίσεωςτου Οργανισμού Εσωτερικής Υπηρεσίας". 

4) Την 118/2003 απόφαση του Δημ. Συμβουλίου Ελευ¬ 
θερών περί γνωμοδοτήσεως επί του ΟΕΥ του ΝΠ Παιδι¬ 
κός Σταθμός Δ.Δ. Ελαιοχωρίου Δήμου Ελευθερών". 

5) Την 7/2003 γνωμοδότηση (θέμα Ιο) του Υπηρεσιακού 
Συμβουλίου Υπαλλήλων ΟΤΑ Ν.Καβάλας. 

6) Την 4308/6.7.2001 (ΦΕΚ 917/Β/2001) απόφαση του Γε¬ 
νικού Γραμματέα Περιφέρειας Αν. Μακ/νίας Θράκης με την 
οποία μεταβιβάζεται εξουσία υπογραφής "Με εντολή Γενι¬ 
κού Γ ραμματέα" στον Προϊστάμενο Δ/σης Τ.Α. και Διοίκη¬ 
σης, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του Νο¬ 
μικού Προσώπου με την επωνυμία "Παιδικός Σταθμός Δ.Δ. 
Ελαιοχωρίου" Δήμου Ελευθερών που ψηφίσθηκε με την 
12/2003 απόφαση του Διοικητικού Συμβουλίου ως κατωτέρω: 

Άρθρο 1 

Διάρθρωση Υπηρεσιών 

Οι υπηρεσίες του Δημοτικού Παιδικού Σταθμού λει¬ 
τουργούν σε επίπεδο Διεύθυνσης. 

Η Δ/νση του Παιδικού Σταθμού αποτελείται από τα εξής 
τμήματα: 

α) Τμήμα Προσχολικής αγωγής 

β) Τμήμα Διοικητικού-Οικονομικού. 

Άρθρο 2 

Αρμοδιότητες Δ/νσης και Τμημάτων 

Α) Η Δ/νση εποπτεύει, συντονίζει και κατευθύνει το παιδα¬ 
γωγικό έργο του Σταθμού και γενικά μεριμνά για την εύρυθ¬ 
μη λειτουργία του σύμφωνα με τον ισχύοντα κανονισμό. 

Β) Το τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να νήπια σε συνεργασία με το προσωπικό του Σταθμού. 

Γ) Το Τμήμα Διοικητικού- Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασίας με τους 
παιδαγωγούς του Σταθμού για την εφαρμογή των σύγχρο¬ 
νων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος γιατην εύρυθμη λειτουργίατου Σταθμού. 

4. Εισηγείται στο Δ.Σ. του Σταθμού κάθε θέμα που αφο- 
ρά την λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

α) Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργίατου. 

β) Το παιδαγωγικό υλικό καιτονπάσης φύσεως εξοπλισμό. 

γ) Τις απαραίτητες εργασίες για την επισκευή και συ¬ 
ντήρηση των κτιρίων. 

δ) Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού, ώστε να μην δημιουργούνται λειτουργικά προβλήμα¬ 
τα στον Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού-Οι- 
κονομικού το οποίο οφείλει να παρέχει κάθε στοιχεία για 
να διασφαλισθεί η εύρυθμη λειτουργίατου Σταθμού και η 
επίτευξη των σκοπών του. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Προϊσταμένου Τμήματος Προσχολικής 
Αγωγής 

Είναι υπεύθυνος 

1. Γ ιατην εύρυθμη λειτουργίατου Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντωντου. 

4. Εισηγείται στη Διεύθυνση τις ανάγκες του Τμήματος 
σε προσωπικό και πάσης φύσεως εξοπλισμό, καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων. 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου Τμήματος Διοικητικού Οικο¬ 
νομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοιπά 
υλικά που είναι απαραίτητα για την εύρυθμη λειτουργίατου. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων όλου του προσωπικού. 

4. Συνεργάζεταιι με τον Διευθυντή για την κατάρτιση 
του προϋπολογισμού -απολογισμού-ισολογισμού. 

5. Τηρεί άλατα απαραίτητα βιβλία. 


Άρθρο 6 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α'. ΜΟΝΙΜΟ ΠΡΟΣΩΠΙΚΟ 
1 .ΚΛΑΔΟΣ ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 
Θέσεις (1) μία, Βαθμός Δ-Α 

2. ΚΛΑΔΟΣ ΤΕ 17 ΔΙΟΙΚΗΤΙΚΩΝ-ΛΟΓΙΣΤΙΚΩΝ 
Θέσεις (1) μία, Βαθμός Δ-Α 

3. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις (1) μία, Βαθμός Δ-Α 

4. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις (2) δύο, Βαθμός Δ-Α 

5. ΚΛΑΔΟΣΔΕ8 ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟΜΩΝ 
Θέσεις (2) δύο, Βαθμός Δ-Α 

6. ΚΛΑΔΟΣ ΔΕ32 ΜΑΓΕΙΡΩΝ 
Θέσεις (1) μία, Βαθμός Δ-Α 

7. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις (1) μία, Βαθμός Ε-Β 

8. ΚΛΑΔΟΣ ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις (2) δύο, Βαθμός Ε-Β 

Β’ ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 
1. ΚΛΑΔΟΣ ΤΕ ΝΗΠΙΑΓΩΓΩΝ (ΠΡΟΣΩΡΙΝΟΣ) 

Θέσεις (1) μία 
Γ’ ΕΠΟΧΙΑΚΟ ΠΡΟΣΩΠΙΚΟ 
Θέσεις (5) πέντε 

Η θέση ΤΕ Νηπιαγωγών (προσωρινός) μετατρέπεται 
μόλις κενωθεί με οποιονδήποτε τρόπο σε θέση του κλά¬ 
δου ΤΕ9 Βρεφονηπιοκόμων σύμφωνα με τις διατάξεις του 
άρθ.35του Ν.2646/1998. 

Άρθρο 7 

Προϊστάμενοι Υπηρεσιών μονάδων. 

1. Κατά το διάστημα κατά το οποίο θα υπηρετούν στον 
Παιδικό Σταθμό υπάλληλοι των κάδων ΠΕ Νηπιαγωγών 
(προσωρινός) ΤΕ Νηπιαγωγών (προσωρινός) καιΤΕ Βρε- 
φονηπιοκομίας ωςπροϊστάμενοιτηςΔιεύθυνσηςτου Παι¬ 
δικού Σταθμού καθώς και του Τμήματος Προσχολικής 
Αγωγής επιλέγονται από τους κλάδους ΠΕ Νηπιαγωγών 
(προσωρινός) ΤΕ Νηπιαγωγών (προσωρινός) ΤΕ9 Βρεφο- 
νηπιοκομίας και ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού-Οικονομι- 
κού επιλέγεται υπάλληλος του Κλάδου ΠΕΙ Διοικητικού- 
Οικονομικού, ΤΕ17 Διοικητικού-Λογιστικού, ΔΕ Διοικητι- 
κού-Λογιστικού και ΔΕΙ Διοικητικού-Λογιστικού. 

Άρθρο 8 

Για τον διορισμό, τα καθήκοντα, τους περιορισμούς, το 
χρόνο εργασίας την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα της ηθικής αμοιβής, τα πειθαρχικά αδικήματα , 
τις υπαλληλικές σχέσεις και την ιατροφαρμακευτική πε¬ 
ρίθαλψη των υπαλλήλων, εφαρμόζονται οι εκάστοτε ισχύ- 
ουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας, καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις-Τμήματα 
γίνεται πάντοτε με απόφαση του Προέδρου του Δ.Σ. του 
Ν.Π.Δ.Δ. ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκωντέκνων,έγκυες γυναίκες, τόπος διαμονής κ.λπ.). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρούμε- 
νοι σε περίπτωση απουσίας τους ή κωλύματος από τον κα¬ 
τά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη απότονπαρόντα Οργανισμό 
ρυθμίζεται με τον κανονισμό λειτουργίας του Ν.Π.Δ.Δ. 

ΑΚΡΟΤΕΛΕΥΤΙΑ ΔΙΑΤΑΞΗ 

Από την ψήφιση του παραπάνω ΟΕΥ προκαλείται δαπά¬ 
νη σε βάρος του προϋπολογισμού του οικ. έτους 2004 
ύψους 60.000,00 €, ο οποίος ενισχύεται από τους ΚΑΠ, 
τροφεία κλπ., και έχει εγγράφει στον Κ.Α. 051.1 έτους 
2004 και εφ’όσον προσληφθούν όλοι και για τα επόμενα 
οικ. έτη το ύψος της δαπάνης δεν μπορεί να προσδιορι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 25 Φεβρουάριου 2004 

Με εντολή Γενικού Γραμματέα Περιφέρειας 
Η Διευθύντρια 
Σ. ΜΠΑΖΔΡΑ 

Αριθ.1076 (2) 

Έγκριση Οργανισμού Εσωτερικής Υπηρεσίας του Α' Δη¬ 
μοτικού Παιδικού Σταθμού Δήμου Μ. Καλυβιών, Νο¬ 
μού Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Α) Τις διατάξεις: 

1. Του Ν. 2503/97(Φ.Ε.Κ.107/97 τ.Α’) «Διοίκηση, Οργά¬ 
νωση, Στελέχωση της Περιφέρειας ρύθμιση θεμάτων για 
την Τοπική Αυτοδιοίκηση και άλλες διατάξεις». 

2. Του άρθρου 12τουΝ.2880/2001 (ΦΈ.Κ.9τ.Α'/30.1.2001) 
«Πρόγραμμα Πολιτεία για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις». 

3. Των άρθρων 26,198,203 του Δ.Κ.Κ. (Π.Δ. 410/95) 
όπως ισχύουν. 

4. Του άρθρου 12 του Ν. 1188/81,όπως αυτό αντικατα- 
στάθηκε απότις όμοιεςτου άρθρου 8 παρ. 5του Ν. 2307/95. 

5. Του Ν.1431/1984 (ΦΈ.Κ.46/τ.Α'/16.4.1984). 

6. Του άρθρου 26 παρ. 3 του Ν.2819/2000 (Φ.Ε.Κ.84/ 
τ.Α715.3.2000). 

7. Του Ν. 2190/1994 ,όπως ισχύει μετιςτροποποιήσειςτου. 

8. Του άρθρου 27 του Ν .2081 /991 με το οποίο προστέθη¬ 
κε νέο άρθρο 29Α στο Ν. 1558/1985γιατον έλεγχο των δα¬ 
πανών που προκαλούν οι κανονιστικές διοικητικές πράξεις. 

9. Των Π.Δ. 50/2001 (Φ.Ε.Κ. 39/τ.Α'/5.3.2001), 37α/1987 
(Φ.Ε.Κ.11Α71987) και 22/1990 (Φ.Ε.Κ.τ.Α/1990). 

10. Του Π.Δ. 276/85 (Φ.Ε.Κ. 102/1986 τ. Α’) όπως τροπο¬ 
ποιήθηκε με το Π.Δ.92/1989 (Φ.Ε.Κ. 41/1989τ.Α’). 

11. Τις 2813/1987(Φ.Ε.Κ.22/1987 τ Β’) και Γ2β/ 5466/ 
5.12.1988 (Φ.Ε.Κ.900/1988 τ.Β’ αποφάσεις των Υπουρ¬ 
γών Προεδρίας της Κυβέρνησης και Υγείας Πρόνοιας και 
Κοινωνικών Ασφαλίσεων. 


Β. Την 18/2003 απόφαση του Διοικητικού Συμβουλίου 
του Α’ Δημοτικού Παιδικού Σταθμού Δήμου Μ. Καλυβιών 
με την οποία καταρτίστηκε και ψηφίστηκε ο Οργανισμός 
Εσωτερικής Υπηρεσίας αυτού. 

Γ. Την 88/2003 απόφαση του Δημοτικού Συμβουλίου 
του Δήμου Μ. Καλυβιών με την οποία παρέχεται η σύμ¬ 
φωνη γνώμη επί της ανωτέρω αποφάσεως του Διοικητι¬ 
κού Συμβουλίου. 

Δ. Την 93/2003 θετική γνωμοδότηση του Υπηρεσιακού 
Συμβουλίου Προσωπικού Ο.Τ.Α. Νομού Τρικάλων. 

Ε). Την2106/10.5.2001 (Φ.Ε.Κ. 597/τ.Β721.5.2001) από¬ 
φαση του Γενικού Γραμματέα Περιφέρειας Θεσσαλίας 
για εξουσιοδότηση υπογραφής στον Δ/ντή της Υπηρε¬ 
σίας μας με εντολή Γ.Γ.Π.Θ., αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Α’ Δημοτικού Παιδικού Σταθμού Δήμου Μ. Καλυβιών, 
όπως αυτός καταρτίστηκε και ψηφίστηκε με τις ανωτέρω 
αναφερόμενες αποφάσεις ως κατωτέρω. 

Άρθρο 1 ο 

ΣΥΓΚΡΟΤΗΣΗ ΥΠΗΡΕΣΙΩΝ 

Τις Υπηρεσίες του Παιδικού Σταθμού συγκροτούν: 

1) Το Γ ραφείο Διοίκησης και Λειτουργίας 

2) Το Γ ραφείο Βρεφονηπιοκόμων 

3) Το Γ ραφείο Βοηθητικού Προσωπικού 

Άρθρο 2ο 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 

Οι θέσεις προσωπικού ορίζονται ως εξής: 

Α’ ΜΟΝΙΜΟ ΠΡΟΣΩΠΙΚΟ (Προσωποπαγών θέσεων) Α. 
ΚΑΤΗΓΟΡΙΑ ΤΈ. 

Κλάδος ΤΕ Νηπιαγωγών (προσωρινών) 

Μία (1) θέσεις με βαθμούς Δ - Α 
Κλάδος ΤΕ Βρεφονηπιοκομίας 
Μία (1) θέση με βαθμούς Δ-Α 
Β. ΚΑΤΗΓΟΡΙΑ ΥΕ 
Κλάδου ΥΕ14 μαγείρων 

Δύο (2) θέσεις βοηθού μαγείρου με βαθμούς Ε - Β 

Κλάδος ΥΕ16 προσωπικού καθαριότητας 

Μία(1) θέση προσωπικού καθαριότητας με βαθμούς Ε - Β 

Β’ ΕΠΟΧΙΑΚΟ ΠΡΟΣΩΠΙΚΟ 

Μία (1) θέση 

Οι θέσεις ΤΕ νηπιαγωγών (προσωρινών) είναι προσωρι¬ 
νές και με τη ν έξοδο των υπαλλήλων από τη ν υπη ρεσία με 
οποιονδήποτε τρόπο μετατρέπονται αυτομάτως σε θέ¬ 
σεις ΤΕ9 βρεφονηπιοκομίας σύμφωνα με τις διατάξεις 
του άρθρου 35 Ν. 2646/1998. 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού που απαιτούνται κατά κατηγο¬ 
ρία, κλάδο και ειδικότητα καθορίζονται με τις διατάξεις 
του Ν. 1188/81, του Π.Δ/τος37 α/1986. του Ν. 1586/1986, 
του Π.Δ/τος 22/1989 καθώς και του Π.Δ/τος 410/1988. 

Άρθρο 45 
Προϊστάμενος 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΤΕ Νηπιαγωγών (προ¬ 
σωρινός) καιΤΕ Βρεφονηπιοκομίας ως προϊστάμενος του 
Αυτοτελούς Γ ραφείου του παιδικού σταθμού επιλέγεται 
από τους κλάδους ΠΕ Νηπιαγωγών (προσωρινός) και ΤΕ 
Βρεφονηπιοκομίας με απόφαση του οικείου Υπηρεσια¬ 
κού Συμβουλίου 

Μετά την κατάργηση των προσωποπαγών θέσεων 

προϊστάμενοι κρίνονται κατ’ αποκλειστικότητα υπάλλη¬ 
λοι του κλάδου ΤΕ9 Βρεφονηπιοκομίας. 

Άρθρο 5 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

Γραφείο Διοίκησης και Λειτουργίας 

Υπεύθυνος του Γ ραφείου Διοίκησης και Λειτουργίας εί¬ 
ναι ο Προϊστάμενος του σταθμού. 

Ειδικότερα ο Προϊστάμενος: 

Παρίσταται στις συνεδριάσεις του διοικητικού συμβου¬ 
λίου χωρίς ψήφο Φροντίζει για την πιστή εφαρμογή του 
κανονισμού λειτουργίας του Σταθμού, των εγκυκλίων και 
οδηγιών και για την πιστή εκτέλεση των αποφάσεων του 
διοικητικού συμβουλίου. 

Είναι υπεύθυνος για την τήρηση του εκπαιδευτικού 
προγράμματος. 

Προΐσταται όλων των υπαλλήλων του Σταθμού, παρα¬ 
κολουθεί και συντονίζει το έργο τους. 

Παραλαμβάνει την αλληλογραφία του ιδρύματος και 
υπογράφει τα έγγραφα εκείνα για τα οποία έχει εξουσιο¬ 
δοτηθεί από το διοικητικό Συμβούλιο. 

Ενημερώνει τις βρεφονηπιοκόμους για τα εισερχόμενα 
έγγραφα ώστε το προσωπικό αυτό να είναι σε θέση να τον 
αναπληρώνει σε περίπτωση απουσίας ή κωλύματος . 

Φροντίζει την υγιεινή κατάσταση των παιδιών σύμφωνα 
με τις οδηγίες του γιατρού. 

Κατευθύνει το προσωπικό καθαριότητας και βοηθητικών 
εργασιών ως προς τη σωματική καθαριότητα των νηπίων. 

Επιβλέπει την καθαριότητα του Ιδρύματος και φροντίζει 
για την σωστή λειτουργία του καθώς και για την έγκαιρη 
παρασκευή του φαγητού. 

Επιμελείται για τον εφοδιασμό του Παιδικού Σταθμού 
μετά αναγκαία τρόφιμα και λοιπά είδη και υλικά καθώς και 
για την καλή φύλαξη, συντήρηση και διάθεση αυτών σε 
συνεργασία με τον διοικητικό υπάλληλο. 

Ασκείτο καθήκοντα του διοικητικού υπαλλήλου, σε περί¬ 
πτωση που δεν υπηρετεί στο σταθμό τέτοιος υπάλληλος. 

Εφαρμόζει επακριβώς τις υποχρεώσεις που απορρέουν 
από τον Κανονισμό Λειτουργίας του Παιδικού Σταθμού. 

Γ ραφείο Βρεφονηπιοκόμων 

Οι βρεφονηπιοκόμοι φροντίζουν για την ψυχοσωματική 
υγεία και ψυχοκινητική εξέλιξη των παιδιών με πραγματοποί¬ 
ηση ατομικών προγραμμάτων ανάλογα με την ηλικία τους. 

Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά κάθε υλικό 
που τους έχει διατεθεί. 

Βοηθούν τον Προϊστάμενο κατά τις ώρες που δεν απα¬ 
σχολούνται με τα παιδιά στην διοικητική και διαχειριστική 
εργασία, στην περίπτωση που δεν υπηρετεί διοικητικός 
υπάλληλος. 

Γ ενικά εφαρμόζουν επακριβώς τον Κανονισμό Λειτουρ¬ 
γίας του Δημοτικού Παιδικού Σταθμού. 

Γ ραφείο βοηθητικού προσωπικού 

Στο Γ ραφείο αυτό υπηρετούν: 

α) Ο μάγειρας που υπηρετεί στον Σταθμό, διεκπεραιώνει 
όλες τις εργασίες που προβλέπονται αναλυτικά από τον 
Κανονισμό Λειτουργίας του Δημοτικού Παιδικού Σταθμού. 

β) Το λοιπό βοηθητικό προσωπικό καθώς και το προσωπικό 
Καθαριότητας τα καθήκοντα των οποίων αναφέρονται στον 
Κανονισμό Λειτουργίας του Δημοτικού Παιδικού Σταθμού. 

Εποχιακό Προσωπικό 

Συνιστάται μία (1) θέση με σχέση εργασίας ιδιωτικού δι¬ 
καίου ορισμένου χρόνου, διαφόρων ειδικοτήτων, για την 


αντιμετώπιση εποχιακών ή άλλων πρόσκαιρων αναγκών 
(Ν. 2503/97, άρθρο 18παρ. 12) 

Η πλήρωση της θέσης αυτής θα γίνεται σύμφωνα με τις 
ισχύουσες κάθε φορά διατάξεις και εγκυκλίους, οδηγίες 
που αφορούν το προσωπικό αυτό. 

Άρθρο 6 

Από τις διατάξεις της απόφασης αυτής προκαλείται δαπά¬ 
νη σε βάρος του προϋπολογισμού οικ. Έτους 2004 του Νο¬ 
μικού Προσώπου του Δήμου με την επωνυμία «Α’ Δημοτικός 
Παιδικός Σταθμός Δήμου Μεγάλων Καλυβιών» το ύψος της 
οποίας υπολογίζεται στις 87.800,00 ευρώ περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 5 Μαρτίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 

-♦- 

Αριθ. 18545/2003 (3) 

Τροποποίηση του Οργανισμού Εσωτερικής Υπηρεσίας 
του Δήμου Σερρών, Νομού Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξεις του άρθρου 12τουΝ. 1188/81 «περίκυ- 
ρώσεως του κώδικα, περί καταστάσεως προσωπικού ορ¬ 
γανισμών Τοπικής Αυτοδιοίκησης» όπως αντικαταστάθη- 
κε με τις διατάξεις του άρθρου 8 παρ. 5 του Ν.2307/1995. 

2. Τις διατάξεις των άρθρων 35, 35 και 36 του Ν. 
2190/1994 (ΦΕΚ 28/Α/3.3.1994) «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
Διοίκησης» του Π.Δ. 37Α/1987, τις διατάξεις του Π.Δ. 
22/1999 και Π.Δ. 50/2001. 

3. Τις διατάξεις των άρθρων 11 και 18του Ν.2539/1997 
«Συγκρότηση της Πρωτοβάθμιας Τοπικής Αυτοδιοίκη¬ 
σης». 

4. Τις διατάξεις του Ν.2503/1997 «Διοίκηση - οργάνωση- 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την 550/1/7.10.1992 εγκύκλιο της Γραμματείας του 
Υπουργικού Συμβουλίου «Έλεγχος δαπανών που προκα- 
λούν οι κανονιστικές διοικητικές πράξεις». 

6. Την 5631/26.7.2000 (ΦΕΚ 1339 (Β/2000) απόφαση 
μας «Ορισμός εισηγητών και μεταβίβαση εξουσίας υπο¬ 
γραφής «Με εντολή Γ ενικού Γ ραμματέα». 

7. Την 5389/26.4.1999 (ΦΕΚ 982/Β/27.5.1999) απόφαση 
του Γενικού Γραμματέα Περιφέρειας Κεντρικής Μακεδο¬ 
νίας με την οποία εγκρίθηκε ο ΟΕΥ του Δήμου Σερρών 
όπως τροποποιήθηκε μεταγενέστερα με την 14015/ 
19.11.2003 όμοια (ΦΕΚ1813/10.12.2003). 

8. Την 888/2003 απόφαση του Δημοτικού Συμβουλίου 
Σερρών που αναφέρεται στην τροποποίηση του Οργανι¬ 
σμού Εσωτερικής Υπηρεσίας του Δήμου Σερρών. 

9. Το 17/6/26.11.2003 πρακτικό του Υπηρεσιακού Συμ¬ 
βουλίου που γνωμοδοτεί υπέρ της τροποποίησης του 
ΟΕΥ του Δήμου Σερρών, αποφασίζουμε: 

Διαπιστώνουμε ότι με την 888/2003 απόφαση του Δη¬ 
μοτικού Συμβουλίου Σερρών και ύστερα από σύμφωνη 
γνώμη του οικείου Υπηρεσιακού Συμβουλίου, τροποποι¬ 
είται ο Οργανισμός Εσωτερικής Υπηρεσίας του Δήμου , 
ώστε εφεξής να ισχύει όπως παρακάτω: 

Κεφάλαιο Δ' 

Άρθρο 23 

Τακτικές οργανικές θέσεις με σχέση εργασίας δημοσί¬ 
ου δικαίου. 

1. Οι θέσειςτων κατηγοριών ΠΕ, ΤΕ και ΔΕ κατατάσσονται 
στους βαθμούςΔ’ (εισαγωγικός), Γ’, Β’καιΑ’ (καταληκτικός). 

2. Οι θέσεις της κατηγορίας ΥΕ κατατάσσονται στους 
βαθμούς Ε’ (εισαγωγικός), Δ’, Γ’ και Β’ (καταληκτικός). 

3. Οι θέσεις που προβλέπονται ανά κατηγορία και κλά¬ 
δο είναι οι εξής: 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 

• Κλάδος ΠΕΔ/κός-Οικονομικός θέσεις δεκαπέντε (15) 

• ΠΕ Πολιτικών Μηχ/κών θέσεις τέσσερις (4) 

• Π Ε Αρχιτεκτόνων θέσεις τρεις (3) 

• Π Ε Μηχανολόγων-Ηλεκτρ/γων θέσεις δύο (2) 

• Π Ε Τοπογράφων μηχανικών θέσεις πέντε (5) 

• Π Ε Χη μικών Μηχανικών θέσης μία (1) 

• Π Ε Γεωτεχνικών Γεωπονίας θέση μία (1) 

• ΠΕ Πληροφορικής (επιστήμηςτων Υπολ/στών) 

θέσεις δύο (2) 

• Π Ε Μηχ/κών Χωροταξίας & Περιφερειακής 

ανάπτυξης θέση μία (1) 

• ΠΕ Πολεοδόμου «μία (1) 

• ΠΕ Περιβαλλοντολόγου «μία (1) 

• Π Ε Συγκοινωνιολόγου « μία (1) 

• Π Ε Γεωτεχνικών (κτηνιάτρου) « μία (1) 

απότις δεκαπέντε (15) θέσειςτου κλάδου ΠΕΔ/κός-Οι- 

κονομικός οι δύο (2) είναι ειδικότητας οικονομικών επι¬ 
στημών ή οικονομικής επιστήμης ή Λογιστικής και χρημα¬ 
τοοικονομικής με πτυχίο λογιστικής κατεύθυνσης (παρ. 9 
άρθρο 22 Ν. 3051/2001). 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 




Κλάδος ΤΕ Κοινωνικών λειτουργών 

θέσεις μία (1) 

ΤΕ Τεχνολόγων Μηχανολόγων θέσεις δύο (2) 
ΤΕ Τεχνικών Ηλεκτρολόγων Μηχανολόγων 

θέσεις (1) 

ΤΕ Βρεφονηπιοκόμων θέσεις μία (1) 

ΤΕ Εποπτών δημόσιας Υγείας θέσεις μία (1) 
ΤΕ Λογιστών θέσεις δύο (2) 

ΤΕ Τεχνολογίας Γεωπονίας θέσεις μία (1) 

ΤΕ Διοίκησης μονάδων Τ.Α. θέσεις πέντε (5) 
ΤΕ Τεχνολογικών Εφαρμογών θέσεις (1) 

ΤΕ Πληροφορικής (σχεδιασμού, λογισμικού 
και Εφαρμογών) θέση μία (1) 

ΤΕ Δασοπονίας θέση μία (1). 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

• Κλάδος ΔΕ Διοικητικών Γραμματέων 

θέσεις τριάντα τρεις (33) 

• ΔΕ Δ/κού - Οικονομικού θέσεις έξη (6) 

• ΔΕ Χειριστών Η/Υ θέσεις είκοσι τρεις (23) 

• ΔΕΤεχνικός (Δομικών Έργων) 

θέσεις τέσσερις (4) 

• ΔΕ Τεχνικός Σχεδιαστών θέση μία (1) 

• ΔΕ Τεχνικός Ηλεκτρολόγος θέσεις τέσσερις (4) 

• ΔΕ Τεχνικός χειριστών μηχ/των θέσεις επτά (7) 

• ΔΕ Οδηγών αυτ/των θέσεις είκοσι τέσσερις (24) 

• ΔΕ Τεχνιτών θέσεις δέκα (10) 

Οι θέσεις αυτές κατανέμονται ως εξής:δύο (2) θέσεις 

ξυλουργών ,τρεις (3) θέσεις οξυγονοκολλητών, τρεις (3) 
θέσεις κτίστη, μία (1) θέση ελαιοχρωματιστή και μία (1) 
θέση συντηρητή κάδων. 

·« ΔΕ Συντηρητή Κτιρίων θέση μία (1) 


• « ΔΕ Τεχνικών Ειδικοτήτων θέση μία (1) 

• « ΔΕ χειριστή μηχανήματος διαγραμμίσεως 

θέση μία (1) 

·« ΔΕ Εποπτών καθαριότητας θέση μία (1) 

• « ΔΕ Δενδροκηπουρών - ανθοκόμων θέσεις έξι (6) 

• « ΔΕΤεχνικός (μηχανοτεχνιτών) 

θέσεις τέσσερις (4) 

·« ΔΕ Μαγείρων θέση μία (1) 

• « ΔΕ Εποπτών- φυλάκων Σχολικών κτιρίων 

θέσεις είκοσι δύο (22) 

- ένδεκα (11) θέσεις εκ του κλάδου ΔΕ Δ/κών Γ ραμμα¬ 
τέων εφ’ όσον κενωθούν κατ’ οιονδήποτε τρόπο καταρ- 
γούνται αυτοδικαίως. 

Κατά τα λοιπά ισχύει η 5389/26.4.1999 απόφαση του Γ ε¬ 
νικού Γραμματέα Περιφέρειας Κεντρικής Μακεδονίας 
όπως τροποποιήθηκε με την 14015/19.11.2003 όμοια. 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού του Δήμου Σερρών 
ύψους 114.129 ευρώ έτους 2004 και στον Κ.Α. 131.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 30 Ιανουάριου 2004 
Με εντολή Γ ενικού Γ ραμματέα Περιφέρειας 
Ο Διευθυντής 

ΓΕΩΡΓΙΟΣ ΣΑΡΗΓΙΑΝΝΙΔΗΣ 
-♦- 


Αριθ.254 (4) 

Τροποποίηση του Οργανισμού Εσωτερικής Υπηρεσίας του 
ΝΠ με την επωνυμία «Οργανισμός παιδικών και Βρεφο¬ 
νηπιακών Σταθμών Δήμου Κορινθίων», Νομού Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/81 «Περίκυ- 
ρώσεως του κώδικα περί κατάστασης προσωπικού ΟΤΑ» 
όπως αυτές αντικαταστάθηκαν από εκείνες του άρθρου 8 
παρ. 5 του Ν. 2307/95. 

2. Τις διατάξεις του Ν. 2539/97 και 3013/02. 

3. Τον ΟΕΥτου Οργανισμού Παιδικών και Βρεφ/κών Σταθ¬ 
μών Δήμου Κορινθίωνπου εγκρίθηκε με την 7983/16.5.2000 
απόφαση μας και δημοσιεύθηκε στα ΦΕΚ 734/14.6.00 τ.Β’ 
και 1227/9.10.2000τ.Β’ (διόρθωση σφάλματος). 

4. Την 41/03 απόφαση του Διοικητικού Συμβουλίου του 
ΝΠ «Οργανισμός Βρεφ/κών και παιδικών Σταθμών Δήμου 
Κορινθίων» περί τροποποίησης του ΟΕΥ του ΝΠ και την 
421/03 απόφαση του Δημοτ. Συμβ. Κορινθίων περί παρο¬ 
χής σύμφωνης γνώμης για την τροποποίηση αυτή. 

5. Την σύμφωνη γνωμοδότησης του Υπηρεσιακού Συμ¬ 
βουλίου του άρθρου 5 του Ν.1188/81, όπως αντικ/κε με το 
άρθρο 8 παρ. 4 του Ν. 2307/95 που διατυπώθηκε στην 
19/4/11.12.2003 απόφαση αυτού. 

6. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο στο Ν. 1558/85 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις. 

7. Την 8832/31.12.97 απόφαση του Γενικού Γραμματέα 
Περιφέρειας Πελοποννήσου περί ανάθεσης αρμοδιοτή¬ 
των και ασκήσεως αυτών κατ’ εντολή του (ΦΕΚ551/ 
98/τ.Β’), αποφασίζουμε: 

Τροποποιούμε τον ΟΕΥ του ΝΠ με την επωνυμία «Ορ¬ 
γανισμός Παιδικών και Βρεφονηπιακών Σταθμών Κοριν- 
θίων» ως εξής: 






7410 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 3 

Το δεύτερο εδάφιο και η περίπτωση 1 αντικαθίσταται 
ως εξής: 

1. Ένα (1) Τμήμα Βρεφικής και έξι (6) Τμήματα Προσχο- 
λικής Αγωγής (μέχρι 7) 

Άρθρο 10 

Εκπαιδευτικό προσωπικό 
Τακτικές θέσεις 

Στην παράγραφο γ’ κατηγορία ΔΕ προστίθενται στον 
κλάδο ΔΕ8 Βοηθών Βρεφοκόμων τρεις (3) θέσεις 

Διοικητικό λογιστικό Προσωπικό 
Τακτικές θέσεις 
Προστίθενται: 

Α. Κατηγορία ΠΕ κλάδος ΠΕΙ Διοικητικού λογιστικού 

θέση μία (1) 

Β. Κατηγορία ΤΕ κλάδος ΤΕ17 Διοικητικού λογιστικού 

θέση μία (1) 

Εποχιακό Προσωπικό 

Προστίθενται δέκα (10) θέσεις διαφόρων ειδικοτήτων 
Επίσης δημιουργούνταιοι κάτωθι κατηγορίες προσωπικού 
Κατηγορία ΠΕ15 Παιδιάτρου μία (1) θέση 

Κατηγορία ΤΕ2 Κοιν. λειτουργών μία (1) θέση 

Κατηγορία ΔΕ38 χειριστή Η/Υ δύο (2) θέσεις 

Κατά τα λοιπά ισχύει η 7983/16.5.00 απόφαση μας η 
οποία δημοσιεύθηκε στα ΦΕΚ 734/14.6.00 τ.Β’ και 1227/ 
9.10.2000τ.Β' (διόρθωση σφάλματος) 

Από τις διατάξεις της παρούσας απόφασης προκαλείται 
δαπάνη σε βάρος του προϋπολογισμού του Οργανισμού 
Παιδικών και Βρεφονηπιακών Σταθμών Δήμου Κορινθίωντο 
ύψος της οποίας ανέρχεται στο ποσό των 120.778,70 ευρώ 
έτους 2004 στο Κ.Α. 111.1. και 105.000 ευρώ στον Κ.Α. 112.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 26 Ιανουάριου 2004 

Με εντολή Γενικού Γραμματέα Περιφέρειας 
Ο Διευθυντής 
I. ΒΟΡΤΕΛΙΝΟΣ 

-♦- 

Αριθ. 19663 (5) 

Τροποποίηση του Οργανισμών Εσωτερικής Υπηρεσίας 
του δήμου Κορώνης, Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως αυ¬ 
τές τροποποιήθηκαν από τις ίδιες των άρθρων 8 παρ. 5 του 
Ν. 2307/95 και 1 παρ. 2 εδαφ. στ’ του Ν. 2503/97, περί ορ¬ 
γανισμών εσωτερικής υπηρεσίας των ΟΤΑ Α’ βαθμού. 

2. Την 5650/7.5.1999 απόφαση μας η οποία δημοσιεύ¬ 
θηκε στο ΦΕΚ 1104/Β/9.6.1999, με την οποία εγκρίθηκε ο 
Ο.Ε.Υ. του δήμου Κορώνης. 

3. Τις 45/2003 και 92/2003 αποφάσεις του Δ.Σ. Κορώνης 
περί τροποποίησης (συμπλήρωσης) του Ο.Ε.Υτου δήμου 
με την σύσταση Τμήματος Ταμιακής Υπηρεσίας. 

4. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας έτσι όπως αυτή διατυ- 
ποΛ)θηκε στο Πρακτικό Νο 12/12.12.2003. 

5. Την 7092/97 απόφαση του Γ.Γ.Π.Π. «περί άσκησης 
αρμοδιοτήτων κατ’ εντολή» (ΦΕΚ 551/τ.Β' / 3.6.98), απο¬ 
φασίζουμε: 

Τροποποιούμε την 5650/7.5.1999 απόφαση μας η οποία 
δημοσιεύθηκε στο ΦΕΚ 1104/Β/9.6.1999, με την οποία 
εγκρίθηκε ο Ο.Ε.Υ. του δήμου Κορώνης, και ως εξής: 


Α. Στο ΚΕΦΑΛΑΙΟ Α, ΔΙΑΡΘΡΩΣΗ ΥΠΗΡΕΣΙΩΝ, στο 

ΑΡΘΡΟ 1: 

- στο σχεδιάγραμμα του Οργανογράμματος, προστίθε¬ 
ται Τμήμα Ταμιακής Υπηρεσίας. 

- το εδάφιο, «Β. Οι δημοτικές υπηρεσίες .... Πολεοδο¬ 
μίας», γίνεται «Β. Οι δημοτικές υπηρεσίες .... τμήμα Οικο¬ 
νομικών Υπηρεσιών, τμήμα Τεχνικών Υπηρεσιών, Περιβάλ¬ 
λοντος και Πολεοδομίας και τμήμα Ταμιακής Υπηρεσίας». 

- η πρόταση, «Αναλυτικότερα.και τα τρία τμήματα εί¬ 

ναι:», γίνεται «Αναλυτικότερα και τα τέσσερα τμήματα εί¬ 
ναι:». 

- στην παράγραφο 4) Στο Οικονομικό τμήμα θα παρέχο¬ 
νται:, διαγράφεται το εδάφιο γ) Υπηρεσία Ταμιακή και μι¬ 
σθοδοσία προσωπικού. 

- προστίθεται παράγραφος ως εξής: 

6) Στο Τμήμα Ταμιακής Υπηρεσίας θα παρέχονται: 

Αφενός θα διεξάγεται κάθε υπηρεσία που σχετίζεται με 
την βεβαίωση και είσπραξη των εσόδων του Δήμου και με 
την τήρηση των λογιστικών βιβλίων που αναφέρονται στα 
έσοδα και αφετέρου θα διεξάγει τις λογιστικές πράξεις 
που σχετίζονται με την πληρωμή των εξόδων, την τήρηση 
λογιστικών βιβλίων που αναφέρονται στα έξοδα και την 
κατάρτιση των μηνιαίων και ετήσιων λογαριασμών διαχεί¬ 
ρισης του, καθώς και των Νομικών του Προσώπων. 

Στο ανωτέρω τμήμα, εντάσσονται όνο (2) γραφεία: 

α) Γ ραφείο Εσόδων, το οποίο διεξάγει κάθε υπηρεσία 
που σχετίζεται με την επιμέλεια της βεβαίωσης και εί¬ 
σπραξης όλων των εσόδωντου Δήμου καιτηντήρησητων 
λογιστικών βιβλίωντου Ταμείου του Δήμου και των εξαρ¬ 
τημένων από αυτόν Νομικών του Προσώπων. 

β) Γ ραφείο Εξόδων, το οποίο διεξάγει τις λογιστικές 
πράξεις, που σχετίζονται μετηνπληρωμήτωνεξόδωντου 
Δήμου, την τήρηση των λογιστικών βιβλίων του Ταμείου 
και την κατάρτιση των μηνιαίων και ετήσιων λογαριασμών 
της διαχείρισης αυτού και των εξαρτημένων από αυτόν 
Νομικών του Προσώπων. Τα ανωτέρω γραφεία, λειτουρ¬ 
γούν υπό την ενιαία διεύθυνση του Ταμία. 

Β. ΣΤΟ ΚΕΦΑΛΑΙΟ Β ΑΡΜΟΔΙΟΤΗΤΕΣ ΤΩΝ ΔΙΟΙΚΗΤΙ¬ 
ΚΩΝ ΜΟΝΑΔΩΝ, 

1) ΣΤΟ ΑΡΘΡΟ 5 . ΑΡΜΟΔΙΟΤΗΤΕΣ ΤΜΗΜΑΤΟΣ ΟΙΚΟ¬ 
ΝΟΜΙΚΩΝ ΥΠΗΡΕΣΙΩΝ 

- διαγράφεται η παράγραφος 3. Ταμιακή Υπηρεσία. 

- η παράγραφος 4. Μισθοδοσία, αναριθμείται σε 3.Μι¬ 
σθοδοσία. 

2) προστίθεται, ΑΡΘΡΟ 7 ΑΡΜΟΔΙΟΤΗΤΕΣ ΤΜΗΜΑΤΟΣ 
ΤΑΜΙΑΚΗΣ ΥΠΗΡΕΣΙΑΣ, και ως εξής: 

1. Γ ραφείο Εσόδων: 

• Παραλαμβάνει και ελέγχει του χρηματικούς καταλό¬ 
γους που του διαβιβάζουν οι υπηρεσίες του Δήμου και εκ¬ 
δίδει τα αποδεικτικά παραλαβής. 

• Καταχωρεί σε ειδικά από το Νόμο οριζόμενα βιβλία τα 
βεβαιωθέντα ποσά των χρηματικών καταλόγων. 

• Εισπράττει δια μέσου των Εισπρακτόρων, με ευθύνη 
του Ταμία, τα διάφορα χρέη, οφειλές, επιχορηγήσεις 
κλπ., για τα οποία εκδίδει αποδεικτικό είσπραξης και πα- 
ραδίδει τις εισπράξεις της ημέρας στον Ταμία. 

• Φροντίζει για την έγκαιρη είσπραξη όλων των εσόδων 
του Δήμου. 

• Παρακολουθεί τις ημερήσιες εισπράξεις καιτις κατα¬ 
χωρεί στα λογιστικά βιβλία των εσόδων, φυλάσσοντας 
όλα τα παραστατικά στοιχεία που αναφέρονται στα 
έσοδα. 

• Ελέγχει τις καταστάσεις των ημερήσιων εισπράξεων 

και σχετίζει αυτές με τα αντίστοιχα τριπλότυπα για συμ¬ 
φωνία και επαλήθευση. 

• Θεωρεί και υπογράφει τις παραπάνω καταστάσεις και 
πιστώνει τη μερίδα του οφειλέτη. 

• Συντάσσει καταστάσεις ημερήσιων εισπράξεων και 
ημερήσιων δελτίων, καθώς και μηνιαίων εισπράξεων, τις 
οποίες αποδίδει στον Ταμία με γραμμάτιο παράδοσης. 

• Παρακολουθεί από τους βεβαιωτικούς καταλόγους 
και τις ατομικές καρτέλες των οφειλετώντη διακίνηση του 
υπόλοιπου του λογαριασμού, για έγκαιρη είσπραξη. 

• Εκδίδει προσκλήσεις και φροντίζει για την νομότυπη 
επίδοση τους στους οφειλέτες. 

• Πιστώνει τις μερίδες των οφειλετών, που πλήρωσαν 
τα χρέη τους από τους σχετικούς βεβαιωτικούς καταλό¬ 
γους, ενημερώνοντας την ατομική τους κάρτα. 

• Εισηγείται την είσπραξη ποσών κατά δόσεις, σε περι¬ 
πτώσεις οικονομικά αδύναμων προς εξόφληση δημοτών, 
όπου ο νόμος το επιτρέπει. 

• Τηρείτο απαραίτητα βιβλία, ευρετήρια και άλλα έντυ¬ 
πα που ορίζονται από την νομοθεσία και φροντίζει για την 
έγκαιρη και σωστή ενημέρωση τους. 

• Εισηγείται την άσκηση ενδίκων μέσων και αναγκαστι¬ 
κών μέτρων κατά των δυστροπούντων οφειλετών του Δή¬ 
μου, για την προστασία των συμφερόντων και δικαιωμά¬ 
των του και παρακολουθεί την εξέλιξη τους (εντολές κα¬ 
τασχέσεων, εντάλματα προσωπικής κράτησης και 
εντολές προγραμμάτων πλειστηριασμού). 

2. Γραφείο Εξόδων: 

• Ενεργεί με ευθύνη του Ταμία όλες τις πληρωμές του 
Δήμου, με βάση τα χρηματικά εντάλματα και τις ειδικές 
καταστάσεις που στέλνονται από αυτόν. 

• Ελέγχειτα δικαιολογητικά και όλατα παραστατικά έγ¬ 
γραφα που τα συνοδεύουν, για το νομότυπο τους. 

• Παρακολουθεί τις ημερήσιες πληρωμές και τις κατα¬ 
χωρεί στα λογιστικά βιβλία εξόδων και φυλάσσει όλα τα 
παραστατικά που αναφέρονται στα έξοδα. 

• Τηρεί τα βιβλία, ευρετήρια και λοιπά έντυπα που προ- 
βλέπονται από την σχετική νομοθεσία και φροντίζει για 
την έγκαιρη και σωστή ενημέρωση τους. 

• Μεριμνά για την παρακράτηση μέσα από τα χρηματι¬ 
κά εντάλματα των κρατήσεων υπέρ τρίτων και συντάσσει 
τις ειδικές καταστάσεις στο τέλος του μήνα, αποδίδοντας 
τις κρατήσεις στα διάφορα ταμεία και άλλες υπηρεσίες. 

• Συντάσσει και υποβάλλει στο τέλος του χρόνου στην 
οικεία Δ.Ο. Υ οριστική δήλωση Φ.Μ.Υ. 

• Συνεργάζεται με τα διάφορα επικουρικά και ασφαλι¬ 
στικά ταμεία και παρακολουθεί την σχετική νομοθεσία. 

• Συντάσσει τριμηνιαίες και ετήσιες απολογιστικές κα¬ 
ταστάσεις του Ταμείου και τις αποστέλλει στο Υπουργείο 
Οικονομικών, Γενικό Λογιστήριο του Κράτους ή Υπουρ¬ 
γείο Εσωτερικών. 

3. Αρμοδιότητες Δημοτικού Ταμία : 

• Διευθύνει με προσωπική του ευθύνη την διεξαγωγή 
της Ταμιακής Υπηρεσίας του Δήμου και προΐσταται των 
γραφείων αυτής. 

• Επιμελείται τον εμπρόθεσμο έλεγχο των χρηματικών 
καταλόγων ή τίτλων, την εντός των νομίμων προθεσμιών 
έκδοση του αποδεικτικού παραλαβής Εισπρακτέων Εσό¬ 
δων, την καταχώρηση του στο βιβλίο Εισπρακτέων Εσόδων 
και την αποστολή αντιγράφου της κατάστασης βεβαίωσης 
εσόδων στην υπηρεσία, η οποία προέβη στη βεβαίωση του 
εσόδου, καθώς και στη Λογιστική Υπηρεσία του Δήμου. 

• Εκδίδει ατομική ειδοποίηση προς τον οφειλέτη και πα- 
ραδίδει απόσπασμα του Χρηματικού Καταλόγου, με από¬ 
δειξη στον Εισπράκτορα, για να επιμεληθεί της είσπρα¬ 


ξης, αφού ολοκληρωθεί η διαδικασία της βεβαίωσης (τα¬ 
μειακής) του εσόδου, με την επιμέλεια του Προϊσταμένου 
του γραφείου εσόδων (Ελεγκτή) ή του εισπράκτορα. 

• Εισπράττει ο ίδιος ή μέσω των εισπρακτορικών οργά¬ 
νων (Εισπράκτορες), όλατα έσοδα του Δήμου, τα προσ- 
διορισθέντα με τον ετήσιο προϋπολογισμό ή με τις εκδο- 
θείσες ειδικές πράξειτου Δημοτικού Συμβουλίου. Επίσης 
εισπράττει όλα τα μη εισπραχθέντα για οποιονδήποτε λό¬ 
γο, έσοδα προηγούμενων ετών. 

• Ενεργεί για την είσπραξη κάθε άλλου για λογαρια¬ 
σμό του Δήμου εσόδου, καθώς και των υπέρ τρίτων εσό¬ 
δων, των οποίων η είσπραξη ανατίθεται στο Δήμο νόμιμα. 

• Συμφωνεί μετά από έλεγχο των χρηματικών ενταλμά¬ 
των, για την εξόφληση μέσα στα όρια των χορηγουμένων 
με τον προϋπολογισμό ή με ειδικές αποφάσεις του Δημο¬ 
τικού Συμβουλίου, πιστώσεων, σύμφωνα με τις ισχύουσες 
σε κάθε περίπτωση γενικές ή ειδικές διατάξεις του νόμου. 

• Ασκεί ή εντέλλεται τη λήψη όλων των από τους νό¬ 
μους περί κυρώσεως των Δημοσίων εσόδων επιτρεπόμε¬ 
νοι αναγκαστικών μέτρων, κατά των από κάθε αιτία οφει¬ 
λετών του Δήμου. 

• Ασκεί την ποινική δίωξη κατά των οργάνων που έχουν 
επιφορτιστεί την εκτέλεση των ενταλμάτων προσωπικής 
κράτησης για την τυχόν επιδειχθείσα από αυτά αμέλεια. 

• Προσδιορίζει εγγράφως στους Εισπράκτορες τα 
έσοδα, των οποίων ανατίθενται σε αυτούς η είσπραξη, 
καθώς και την προθεσμία είσπραξης και αποφαίνεται, 
σχετικά με τη χρηματική διαχείριση αυτών. 

• Υποβάλλει μέσα σε τακτές προθεσμίες στο Δήμαρχο 
και στην Δημαρχιακή Επιτροπή τις οριζόμενες από τον νό¬ 
μο ή άλλες διατάξεις ή αποφάσεις περιοδικές καταστά¬ 
σεις περί των εσόδων και εξόδων του Δήμου. 

• Λογοδοτεί στο Ελεγκτικό Συνέδριο για τον ίδιο και για 
τα στη διάθεση του εισπρακτορικά και διαχειριστικά όρ¬ 
γανα, σύμφωνα με τις ισχύουσες διατάξεις. 

• Υπέχει έναντι του Δήμου, τις ευθύνες που υπέχει ο 
Προϊστάμενος των Δ.Ο. Υ. 

• Δεν δικαιούται να κρατεί στο Ταμείο περισσότερα από 
ένα δωδεκατημόριο των γραμμένων στον Προϋπολογισμό 
του Δήμου εξόδων, τα δε υπόλοιπα καταθέτει έντοκα σε 
λογαριασμό Τράπεζας ή άλλου Πιστωτικού Οργανισμού. 

Γ. Στο ΚΕΦΑΛΑΙΟ Γ, ΟΡΓΑΝΙΚΕΣ ΘΕΣΕΙΣ, 

- το ΑΡΘΡΟ 7, αναριθμείται σε ΑΡΘΡΟ 8 

- στην παράγραφο Α. ΔΗΜΟΣΙΟΥ ΔΙΚΑΙΟΥ, προστίθε¬ 
ται. Τμήμα Ταμιακής Υπηρεσίας, όπου εντάσσονται 

1 θέση ΔΕ 14 ελεγκτών εσόδων - εξόδων ΟΤΑ (άρθρου 
18, παρ. 6 Ν.2539/97). 

2 θέσεις ΔΕ 15 ετσπρακτόρων (άρθρου 18, παρ. 6 
Ν.2539/97), (οι ανωτέρω τρεις) θέσεις μεταφέρονται από 
την παράγραφο Προσωποπαγείς θέσεις από όπου και 
διαγράφονται). 

Κατά τα λοιπά ισχύει ως έχει η 5650/7.5.1999 απόφαση 
μας η οποία δημοσιεύθηκε στο ΦΕΚ 1104/Β/9.6.1999, με 
την οποία εγκρίθηκε ο Ο.Ε. Υ του δήμου Κορώνης. 

Απάτην απόφαση αυτή δενπροκαλεί (επιπλέον) δαπάνη 
σε βάρος του προϋπολογισμού του δήμου Κορώνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλάματα, 3 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Π. ΝΤΑΙΒΙΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.1894 (6) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Δήμου Ελάτειας Νομού Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 12 του 1188/81 (ΦΕΚΑ’ 204), όπως τροποποιήθηκαν 
και συμπληρώθηκαν μεταγενέστερα. 

β) 18 παρ. 2του Ν.2539/97 (ΦΕΚΑ’ 244), όπως αντικα- 
ταστάθηκαν με αυτές του άρθρου 13 παρ. 2 του 
Ν.2672/98 (ΦΕΚΑ’ 90). 

γ) 27 του Ν.2081/92 (ΦΕΚΑ’ 154), με το οποίο προστέ¬ 
θηκε νέο άρθρο 29Αστο Ν. 1558/81 (ΦΕΚΑ’ 137), σχετικά 
με τον έλεγχο των δαπανών που προκαλούν οι κανονιστι¬ 
κές διοικητικές πράξεις, όπως ισχύει. 

2. Την 5921/13.5.1999 απόφαση μας, περί έγκρισης του 
Οργανισμού Εσωτερικής Υπηρεσίας (Ο.Ε.Υ.) του Δήμου 
Ελάτειας, που δημοσιεύθηκε στο ΦΕΚ Β’ 1408/7.7.1999, 
όπως τροποποιήθηκε με την 10340/23.7.2001 όμοια μας 
(ΦΕΚ Β’ 1043/8.8.2001). 

3. Την 137/2003 απόφαση του Δημοτικού Συμβουλίου 
Δήμου Ελάτειας, περί τροποποίησης του Ο.Ε.Υ του οι¬ 
κείου Δήμου. 

4. Τη γνώμη του Υπηρεσιακού Συμβουλίου υπαλλήλων 
ΟΤΑ Νομού Φθ/δας, περί τροποποίησης του Ο.Ε.Υ. του 
ανωτέρω Δήμου, που διατυπώνεται στο 1/2004 πρακτικό 
του (αριθ. Γνωμοδότησης 27/2004). 

5. Την 1100/11.2.98 απόφαση μας, περί μεταβίβασης δι¬ 
καιώματος υπογραφής «Με Εντολή Γενικού Γραμματέα 
Περιφέρειας», στον Τμηματάρχη Τοπικής Αυτοδιοίκησης 
Α’ Βαθμού, που δημοσιεύθηκε στο ΦΕΚΒ’ 179/25.2.98, 
αποφασίζουμε: 

1. Τροποποιούμε εν μέρειτον Οργανισμό Εσωτερικής 
Υπηρεσίας (Ο.Ε. Υ) του Δήμου Ελάτειας, που εγκρίθηκε 
με την 5921/13.5.99 απόφαση μας, όπως ισχύει μέχρι σή¬ 
μερα, ο οποίος στο άρθρο 5, μετά την τροποποίηση του, 
έχει ως ακολούθως: 

ΑΡΘΡΟ 5 

Η οργανική σύνθεση και κατάταξη των θέσεων του προ¬ 
σωπικού του Δήμου Ελάτειας κάθε κατηγορίας και κλά¬ 
δου γίνεται ως εξής: 

Α) Κατηγορία Πανεπιστημιακής Εκπαίδευσης Θέσεις 
Κλάδος Π.Ε.1 Διοικητικού - Οικονομικού μια (1) 


Κλάδος Π.Ε.3 Πολιτικών Μηχανικών μια (1) 

Κλάδος Π.Ε.7 Χημικών Μηχανικών μια (1) 

Κλάδος Π. Ε. 9 Γεωπόνων μια (1) 

Κλάδος Π.Ε.23 Δημοτικής Αστυνομίας μια (1) 

Με βαθμούς Δ-Α 

Β) Κατηγορία Τεχνολογικής Εκπαίδευσης Θέσεις 
Κλάδος Τ.Ε 17Διοικητικού-Λογιστικού μια (1) 
Κλάδος Τ.Ε 19 Πληροφορικής μια (1) 

Με βαθμούς Δ-Α 

Γ) Κατηγορία Δευτεροβάθμιας Εκπαίδευσης Θέσεις 
Κλάδος ΔΕΙ Διοικητικών πέντε (5) 

Κλάδος ΔΕ23 Δημοτικής Αστυνομίας τέσσερις(4) 
Κλάδος ΔΕ29Θδηγών μια (1) 

Κλάδος ΔΕ30 Τεχνιτών δύο (2) 

Με βαθμούς Δ-Α 

ΠΡΟΣΩΡΙΝΗ ΘΕΣΗ: Δ.Ε15 Εισπρακτόρωνμια (1) 

Δ) Κατηγορία Υποχρεωτικής Εκπαίδευσης Θέσεις 
Κλάδος Υ. Ε16 Εργατών πέντε (5) 

Με βαθμούς Ε-Β 


Προσωπικό με σχέση εργασίας ιδιωτικού δικαίου ορι¬ 
σμένου χρόνου: 

Α’ Κατηγορία Δευτεροβάθμιας Εκπαίδευσης Θέσεις 


Κλάδος ΔΕ28 Χειριστών μηχανημάτων 
έργων μια(1) 

Κλάδος ΔΕ29 Οδηγώ ν μια (1) 

Κλάδος ΔΕ30 Τεχνιτών μια (1) 

Β’ Κατηγορία Υποχρεωτικής Εκπαίδευσης Θέσεις 

Κλάδος Υ.Ε 16 εργατών τέσσερις (4) 


Κατά τα λοιπά ισχύει η 5921/13.5.1999 απόφαση μας, 
όπως έχει τροποποιηθεί και ισχύει μέχρι σήμερα. 

2. Ακροτελεύτιο άρθρο 

Από την απόφαση αυτή προκαλείται επιπλέον δαπάνη 
30.000,00Ευρώ περίπου για το τρέχον και για καθένα από 
τα επόμενα έτη και θα βαρύνει τον Κ.Α 75/111.1 του προ¬ 
ϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 25 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Αν. Διευθυντής 
ΙΩΑΝΝΗΣ ΓΡΑΦΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




